Tuesday, July 24, 2012
RN-HEALS, KATULONGAN ITI SEKTOR-SALUN-AT
Cabugao, Ilocos Sur – Nagmiting dagiti kameng ti Registered Nurses for Health Enhancement and Local Services a (RN-HEALS) ken ti RHMP (Rural Health Midwife Program) idi Hulio 20, 2012 iti Rural Health Center babaen ti panang-preside ni Mrs. Janet Sison, Registered Nurse, RHU Cabugao tapno mairingpasda dagiti health forms a fill-up-an-da ken na-update dagiti aktibidadesda iti pannakaipatungpal ti “Kalusugan Pangkalahatan Program” ni P-Noy partikular pay iti 4 P’s.
Nangrugida a nagserbisio idi Marso 2012. Malaksid iti pannakaited ti reportda iti Department of Health, Regional Office 1, itedda pay ti reportda ken ni Mayor Edgardo “Ediboy” S. Cobangbang, Jr., Ehekutibo ti LGU a nakaikammayetanda.
Kangrunaan nga ar-aramidenda kadagiti 4 P’s Area ti Munisipalidad ket tumulong iti panagala ken update ti Profile kadagiti kameng. Tumulongda pay iti RHU Center nga agasikaso kadagiti kliente a mabakunaan, matratar nga ubbing ken maladaga ken dadduma pay a trabaho ti Nurse iti balay-pagagasan ti Munisipio.
Ti pannakaipaay ti serbisio dagiti kameng ti RN-HEALS ken RHMP kadagiti umili ket parte ti programa ti salun-at nga itantandudo ni Mayor Ediboy tapno maatendaran dagiti kasapulan dagiti umili ket maipaay dagiti umisu a serbisio a kas iti kabaelan dagiti nurses ken midwives tapno mapagtalinaed ti gin-awa ken sudi nga ipaay ti pateg ti salun-at kadagiti umili.
Dagiti kameng ti RN-Heals ken RHMP a nakadestino iti RHU-Cabugao ket isuda: Kristal Mae Baclig; Neisel Ruth S. Sajonia; Michael Sison; Christian Bryle Friala; Danielle Grace Gazmen; Dyna Junel Lopez; Donna Retuta; Joy Sayo; Carol Manantan ken Jennifer Cobangbang. # (Web In-Action)
Posted by Bayan ng Cabugao, Ilocos Sur at 7:53 AM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn